
ACORD      33/2007, DE  24 DE GENER,  DEL PLE DEL CONSELL DE L’AUDIOVISUAL DE CATALUNYA

Expedient:  programa Caravana a Montana (TV3)

1. Els serveis tècnics del Consell han analitzat tres edicions del programa Caravana a Montana, emeses per TV3 el 2, 3 i 4 de gener de 2007. 

2. L’informe 8/2007 del Servei d’Anàlisi de Continguts, de 9 de gener de 2007, constata que Caravana a Montana és una telesèrie de ficció que pertany al gènere del western. 
El programa esmentat està qualificat per l’operador com a no recomanat per a menors de 7 anys. 

En les tres edicions analitzades s’ha detectat la presència de continguts que es poden considerar no adequats per emetre en programes qualificats com a no recomenats per a menors de 7 anys. Analitzant el llenguatge emprat, les temàtiques tractades, les formes de resolució de conflictes, l’aparició de violència i les representacions de la identitat personal i social, i aplicant els criteris de qualificació proposats pel Fòrum d’entitats de persones usuàries de l’audiovisual, el programa s’ha de qualificar com a no recomanat per a menors de 13 anys.
El Ple del Consell de l’Audiovisual de Catalunya ha adoptat els següents:

ACORDS

1.  Instar Televisió de Catalunya, SA, en cas de reemissió de Caravana a Montana, a senyalitzar el programa i l’oferta que se’n faci com a no recomanat per a menors de 13  anys.

2.   Notificar aquest Acord a Televisió de Catalunya, SA.

Barcelona, 24 de gener de 2007

Josep Ma Carbonell i Abelló

Dolors Comas d’Argemir i Cendra

President

